CELEX: E2015J0012
Language: da
Date: 2015-09-28 00:00:00
Title: Domstolens dom af 28. september 2015 i sag E-12/15, EFTA-Tilsynsmyndigheden mod Fyrstendømmet Liechtenstein (En EØS/EFTA-stats tilsidesættelse af sine forpligtelser — manglende gennemførelse — direktiv 2011/83/EU om forbrugerrettigheder)

17.11.2016   
            
            
               DA
            
            
               Den Europæiske Unions Tidende
            
            
               C 422/8
            
         DOMSTOLENS DOM
   af 28. september 2015
   i sag E-12/15,
   EFTA-Tilsynsmyndigheden mod Fyrstendømmet Liechtenstein
   (En EØS/EFTA-stats tilsidesættelse af sine forpligtelser — manglende gennemførelse — direktiv 2011/83/EU om forbrugerrettigheder)
   (2016/C 422/07)
   I sag E-12/15, EFTA-Tilsynsmyndigheden mod Fyrstendømmet Liechtenstein, hvori der er nedlagt påstand om, at det fastslås, at Fyrstendømmet Liechtenstein har tilsidesat sine forpligtelser i henhold til den retsakt, der er nævnt i punkt 7a, 7e og 7i i bilag XIX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF), som tilpasset til aftalen ved protokol 1 hertil, og i henhold til aftalens artikel 7, ved ikke at træffe de foranstaltninger, der er nødvendige for at gennemføre direktivet inden for den fastsatte frist, har Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer), afsagt dom den 28. september 2015.
   Domskonklusionen lyder således:
   
               1.
            
            
               Fyrstendømmet Liechtenstein har tilsidesat sine forpligtelser i henhold til den retsakt, der er nævnt i punkt 7a, 7e og 7i i bilag XIX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF), som tilpasset til aftalen ved protokol 1 hertil, og i henhold til aftalens artikel 7, ved ikke at træffe de foranstaltninger, der er nødvendige for at gennemføre direktivet inden for den fastsatte frist.
            
         
               2.
            
            
               Fyrstendømmet Liechtenstein betaler sagens omkostninger.